CELEX: C2007/042/57
Language: da
Date: 2007-02-24 00:00:00
Title: Sag T-396/06: Sag anlagt den 21. december 2006 — Kommissionen mod TGA Technische Gebäudeausrüstung Chemnitz

24.2.2007   
            
            
               DA
            
            
               Den Europæiske Unions Tidende
            
            
               C 42/33
            
         Sag anlagt den 21. december 2006 — Kommissionen mod TGA Technische Gebäudeausrüstung Chemnitz
   (Sag T-396/06)
   (2007/C 42/57)
   Processprog: tysk
   Parter
   
      Sagsøger: Kommissionen for De Europæiske Fællesskaber (ved M. Šimerdová og Rechtsanwalt R. Bierwagen)
   
      Sagsøgt: TGA Technische Gebäudeausrüstung Chemnitz GmbH
   Sagsøgerens påstande
   
               —
            
            
               Sagsøgte tilpligtes at tilbagebetale 32 440,80 EUR til Kommissionen med tillæg af renter på 4 % fra den 30. november 1999 at regne.
            
         
               —
            
            
               TGA Technische Gebäudeausrüstung Chemnitz tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har indgået en kontrakt med sagsøgte i forbindelse med Fællesskabets aktiviteter inden for ikke-nuklear energi (1994-1998) (1), hvori det er aftalt, at De Europæiske Fællesskabers Ret i Første Instans har enekompetence til at behandle alle tvister, der udspringer af kontrakten. Projektet omhandlede etablering af et anlæg til brug for lædertørring og forsøgsmæssig drift af dette.
   Kommissionen opsagde kontrakten ved skrivelse af 18. februar 1999, da den ikke fik forelagt nogen forskriftsmæssig afsluttende rapport. Kommissionen har i denne forbindelse anført, at den kun delvis har godkendt de afregninger, som den efterfølgende har fået forelagt af sagsøgte, da der mangler en række regnskabsbilag. Kommissionen har flere gange forgæves krævet det manglende beløb betalt, og det er dette beløb, der nu er genstand for denne sag.
   
      (1)  Rådets beslutning 94/806/EF af 23.11.1994 om et særprogram for forskning og teknologisk udvikling, herunder demonstration, inden for ikke-nuklear energi (1994-1998) (EFT L 334, s. 87).